钦定古今图书集成/理学汇编/学行典/第244卷 > 刘㢋
## 钦定古今图书集成/理学汇编/学行典/第244卷 > 刘㢋

按《德安府志》：“刘㢋，字子聚，号环岳，伯燮仲子也。早岁
擅文名，先世藏书悉供博览，即燕居亦矩步绳趋，肃
然古处。尢慎择交游，而好周人之急。神宗时，有滇人
杨姓者，客其家，死焉。㢋善形家言，为治茔金泉之阳，
立石以表，复摉橐中金，封贮县库。越二十年，天启丁
卯，杨子葵旭举于乡，公车之便，偶游览金泉，得父墓”，
始请刘谢。刘请县，出遗金予之。生平“义举”多类此。戊
午，贡太学，不仕卒。